
	ACTA 


	Expedient núm.: 
	Òrgan col·legiat: 

	JGL/2023/7 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	13 de febrer de 2023 

	Durada 
	des de les 19.00 fins a les 20.20 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/6 de la Junta de Govern Local de la sessió duta a terme el dia 6 de febrer de 2023, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 269/2023. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual número 25207-2023-270-3269P.


	Expedient 283/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2020/00050 FS2023, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar una factura de la llum d'un habitatge, un ajut de seixanta-cinc euros amb setanta-vuit cèntims (65,78 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 284/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2020/00183 FS2023, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes de febrer de 2023, un ajut de quatre-cents cinc euros amb vuitanta-tres cèntims (405,83 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 286/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00335 FS2023, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar dues factures del gas d'un habitatge corresponents als mesos de setembre i octubre de 2022, un ajut de cinquanta-sis euros amb catorze cèntims (56,14 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 290/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00129 FS2023, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar tres factures del gas d'un habitatge, un ajut de dos-cents vint-i-vuit euros amb deu cèntims (228,10 €) i per pagar el lloguer d'un habitatge corresponent al mes de febrer de 2023, un ajut de cent cinquanta-cinc euros (155,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe. El total de l'ajut ascendeix a tres-cents vuitanta-tres euros amb deu cèntims (383,10 €).


	Expedient 291/2023. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2022/00051 FS2023, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar una factura del gas (fra. núm. FE23137000593959), un ajut de cent seixanta-cinc euros amb setanta-tres cèntims (165,73 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 237/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00195;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de vint euros (20,00 €), cada mes, i una subvenció de quinze euros (15,00 €), cada mes, des del mes de gener al mes de juny de 2023 i una subvenció de cinquanta-dos euros (52,00 €), cada mes, des del mes de febrer al mes de juny de 2023, a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a quatre-cents setanta euros (470,00 €).


	Expedient 293/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00205;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de trenta euros (30,00 €), cada mes, des del mes de febrer al mes de juny de 2023, a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a cent cinquanta euros (150,00 €).


AIGÜES
	Expedient 284/2023. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2020/00183 FS2023, i a proposta dels regidors delegats de Serveis i Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar un ajut per pagar la factura d'aigua d'un habitatge corresponent al 3r trimestre de 2022, per un import de cinquanta-sis euros amb cinquanta-dos cèntims (56,52 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 292/2023. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2022/00030 FS2023, i a proposta dels regidors delegats de Serveis i Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar un ajut per pagar la factura d'aigua d'un habitatge corresponent al 3r trimestre de 2021, per un import de cinquanta-tres euros amb cinquanta-nou cèntims (53,59 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 294/2023. Concessió de dret funerari d’un nínxol de la part nova M

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova M del cementiri municipal de Solsona;
Vist que aquesta concessió ha de figurar a nom seu;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol de la 5a fila ascendeix a 508,00 €.


	Expedient 309/2023. Concessió de dret funerari d’un nínxol de la part nova L

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova L del cementiri municipal de Solsona;
Vist que aquesta concessió ha de figurar a nom seu i de Josep Maria Garcia Ayala;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol de la 5a fila ascendeix a 508,00 €.


CONTRACTACIÓ
	Expedient 1986/2021. Contracte obert de servei – Manteniment funcional i preventiu de l'enllumenat públic

	Favorable
	Tipus de votació: unanimitat

	El 10 de febrer de 2023, el Tribunal Català de Contractes del Sector Públic comunica a l'Ajuntament de Solsona que s'ha iniciat l'expedient: N-2023-0060 per a la resolució del recurs especial en matèria de contractació interposat per l'empresa Instal·lacions Malé, SL, amb CIF núm. B25025297, contra l'acord de la Junta de Govern Local de 31 de gener de 2023, pel qual s'adjudica el contracte de manteniment funcional i preventiu de l'enllumenat públic al licitador Riemar Projectes i Instal·lacions, SL (exp. núm. 1986/2021).
L'Ajuntament de Solsona accedeix a l'avís de requeriment del Tribunal el 13 de febrer de 2023.
En la comunicació s'indica que caldrà aportar l'expedient de contractació, juntament amb un índex que ha de contenir el número d'ordre, la denominació i les pàgines de cada document adjunt. Igualment, caldrà presentar un informe amb l'enumeració succinta dels fets, les disposicions aplicables, la motivació de la decisió adoptada i altres al·legacions realitzades per l'òrgan de contractació.
Fets
1. L'expedient núm. 1986/2021 s'inicia per l'Ajuntament de Solsona per tal de contractar el servei de manteniment funcional i preventiu de l'enllumenat públic. L'objecte del contracte és la prestació del servei que té com a principal finalitat el manteniment i la conservació de la xarxa d'enllumenat públic exterior del municipi de Solsona, que preveu la millora, l’eficiència i l’estalvi energètic, assegurant el correcte funcionament de l’enllumenat públic del municipi, mantenint el nivell de servei pel qual van ser projectades les instal·lacions, prevenint possibles avaries i realitzant, quan procedeixi, reparacions, reposicions, reemplaçaments, subministraments, millores i modificacions.
2. El 20 de desembre de 2021 la Junta de Govern Local acorda l'adjudicació provisional a Riemar Projectes i Instal·lacions, SL, i se'l requereix per a què, d’acord amb l'article 150.2 de la Llei 9/2017, de 8 de novembre, de contractes del sector públic (LCSP), dins del termini de 10 dies hàbils, a comptar des del següent a aquell en què hagués rebut el requeriment, presenti la garantia definitiva i la documentació que es detalla.
3. El 28 de febrer de 2022 la Junta de Govern Local acorda no acceptar la proposta presentada per Riemar Projectes i Instal·lacions, SL, amb CIF núm. B17798521, en el procediment obert "Manteniment funcional i preventiu de l'enllumenat públic", atesa la prohibició de contractar que figura en la relació a aquest efecte i que consta en la pàgina web del Registre Electrònic d'Empreses Licitadores, i la manca de concreció i la dilació en el temps dels aclariments sol·licitats en relació a l'obertura al públic i l'atenció al ciutadà.
En la mateixa sessió de la Junta s'accepta la proposta efectuada per la mesa de contractació de data 14 de desembre de 2021, al segon candidat d'acord amb l'ordre de classificació de les ofertes, essent Instal·lacions Malé, SL, amb CIF núm. B25025297.
4. El de 28 de març de 2022 la Junta de Govern Local acorda l'adjudicació del contracte al licitador Instal·lacions Malé, SL, després què hagi presentat la garantia definitiva i la documentació requerida en temps i forma.
5. El 16 de maig de 2022 Riemar Projectes i Instal·lacions, SL, presenta recurs especial en matèria de contractació davant el Tribunal Català de Contractes del Sector Públic, aquest mateix dia ho comunica a l'Ajuntament de Solsona i, a data 17 de maig de 2022, és el Tribunal que comunica la interposició d'aquest recurs a l'Ajuntament de Solsona, amb núm. d'expedient N-2022-0189.
6. La interposició del recurs produeix l'efecte de suspendre la tramitació de la contractació automàticament.
7. El 25 de maig de 2022 l'Ajuntament tramet al Tribunal tota la documentació requerida i indexada, així com un informe amb l'enumeració succinta dels fets, les disposicions aplicables, la motivació de la decisió adoptada i altres al·legacions realitzades per l'òrgan de contractació.
Atès que es va enviar tot l'expedient de contractació del servei de manteniment funcional i preventiu de l'enllumenat públic fins a aquella data, aquest Ajuntament entén que el Tribunal ja el coneix i no es necessari enviar-lo de nou.
8. El 22 de desembre de 2022 el TCCSP tramet la resolució 362/2022 acordada en relació a l'expedient: M-2022-0189.
En la resolució esmentada el Tribunal acorda el següent:
1. Estimar el recurs en matèria de contractació presentat pel senyor F.R.M, en nom i representació de l'empresa Riemar Projectes i Instal·lacions, SL, contra l'acord d'adjudicació adoptat per la Junta de Govern Local de l'Ajuntament de Solsona en data 28 de març de 2022 (expedient 1986/2021) en el sentit exposat al fonament jurídic setè de la resolució.
2. Aixecar la suspensió automàtica de l'adjudicació prevista en l'article 53 de la LCSP, a l'empara del que disposa l'article 57.3 del mateix cos legal.
3. Indicar a l'òrgan de contractació que, d'acord amb l'article 57.4 de la LCSP, ha de donar coneixements a aquest Tribunal de les actuacions que adopti per complir aquesta resolució.
4. Notificar aquesta resolució a totes les parts.
9. El 27 de desembre de 2022 la Junta de Govern Local acorda, en compliment de la resolució acordada pel Tribunal Català de Contractes del Sector Públic núm. 362/2022 (recurs N-2022-0189) de data 20 de desembre de 2022, adjudicar el contracte de servei "Manteniment funcional i preventiu de l'enllumenat públic" a l’empresa Riemar Projectes i Instal·lacions SL, una vegada aquesta, d'acord amb l'article 150.2 de la LCSP, presenti la documentació requerida i la garantia definitiva.
L'acord es notifica a tots els licitadors i es comunica al TCCSP (el 9 de gener de 2023 núm. registre d'entrada 9056/2025/2023).
10. El 20 de gener de 2023 Instal·lacions Malé, SL, presenta instància a l'Ajuntament en la que exposa: "Se adjunta escrit" i se sol·licita: "Es tingui per presentat l'escrit i els documents adjunts."
A l’esmentada instància s'adjunta: Doc00 anomenat "Escrit" amb el contingut d'un recurs especial en matèria de contractació, Doc01 "Cessament i nomenament d'administradors", Doc02 "Notificació", Doc03 "PPT-manteniment enllumenat" i Doc 4.
L'Ajuntament interpreta que Instal·lacions Malé, SL, li comunica que ha interposat un recurs especial en matèria de contractació davant del TCCSP i, amb aquesta instància, en dona coneixement a l'Ajuntament.
11. El 27 de gener de 2023 Riemar Projectes i Instal·lacions, SL, presenta la documentació requerida en l'acord de la Junta de Govern Local de 27 de desembre de 2022.
12. El 30 de gener de 2023 la Junta de Govern Local acorda adjudicar el contracte de serveis “Manteniment funcional i preventiu de l'enllumenat públic” a l’adjudicatari Riemar Projectes i Instal·lacions, SL, amb CIF núm. B17798521, per l’ import de 63.139,25 € (sense IVA), 13.259,24 € (21% d'IVA), el que fa un total de 76.398,49 € (IVA inclòs); i amb la resta de les condicions que figuren en la seva oferta i les que es detallen en els plecs de clàusules administratives particulars i de prescripcions tècniques, per una durada d'1 any, prorrogable per 1 any més, fins a un màxim de 2 anys.
Es notifica l'acord als licitadors i es comunica al TCCSP (8 de febrer de 2023, registre d'entrada núm. 9056/18946/2023).
13. El 10 de febrer de 2023 Instal·lacions Malé, SL, presenta instància a l'Ajuntament (registre d'entrada 2023-E-RE) en la que exposa: "Se adjunta escrit per a que es doni trasllat al Tribunal Català de Contractes del Sector Públic" i se sol·licita: "Es tingui per presentat el present escrit i la documentació adjunta".
El mateix dia 10 de febrer de 2023 l'Ajuntament tramet al TCCSP la interposició del recurs (registre d'entrada 9056/20666/2023).
Disposicions aplicables
1. En tot allò relacionat amb els aspectes de contractació administrativa, la La Llei 9/2017, de 8 de novembre, i en tot allò que no contradigui la Llei abans esmentada, també serà d'aplicació el RDL 1098/2001, de 5 de juliol, pel qual s'aprova el Reglament general de la Llei de contractes de les administracions públiques.
2. En tot el relacionat amb el procediment administratiu, la Llei 39/2015, d'1 d'octubre del procediment administratiu comú de les administracions públiques.
3. Així mateix, també s'haurà de tenir en compte la Llei 7/1985, de 2 d'abril, reguladora de les bases de règim local, el Decret legislatiu 2/2003, de 28 d'abril, per la qual s'aprova el text refós de la Llei municipal i de règim local de Catalunya i, a efectes de competències dels òrgans administratius.
Motivació de la decisió adoptada
1. Pel que fa a l'escrit presentat a aquest Ajuntament per Instal·lacions Malé, SL el 20 de febrer de 2023 (registre d'entrada 2023-E-RE-149), en què feia constar a la instància: Exposa: "Se adjunta escrit" i es sol·licita: "Es tingui per presentat l'escrit i els documents adjunts."; aquest Ajuntament interpreta que simplement es dona coneixement de la interposició d'aquest recurs davant del TCCSP, ja que en cap moment se sol·licita el seu trasllat al Tribunal esmentat.
Donar-ne trasllat hagués representat, per part d'aquest Ajuntament, excedir-se de la sol·licitud presentada pel licitador, en què en cap moment es feia referència a què s'utilitzava aquest mitjà per interposar el recurs davant del Tribunal.
2. Pel que fa a l'acord de la Junta de Govern Local de 30 de gener de 2023, com a acte pròpiament impugnat per aquest recurs, pel que el licitador sol·licita al Tribunal que declari no ser conforme a dret la resolució administrativa impugnada i, com a conseqüència, anul·li la resolució, amb retroacció de les actuacions a la situació anterior al vici; la Junta de Govern Local, com a òrgan de contractació, adjudica el contracte "Manteniment funcional i preventiu de l'enllumenat públic" a l’empresa Riemar Projectes i Instal·lacions SL, d'acord amb la resolució del TCCSP (362/2022).
En la citada resolució el Tribunal va acordar:
Estimar el recurs en matèria de contractació presentat pel senyor F.R.M, en nom i representació de l'empresa Riemar Projectes i Instal·lacions, SL, contra l'acord d'adjudicació adoptat per la Junta de Govern Local de l'Ajuntament de Solsona en data 28 de març de 2022 (expedient 1986/2021) en el sentit exposat al fonament jurídic setè de la resolució.
En el fonament jurídic setè s'estableix:
(...) escau estimar el recurs especial, amb retroacció del procediment al moment anterior a l'acord d'adjudicació impugnat, per tal que es verifiqui la totalitat de la documentació aportada per RIEMAR, i un cop valorada i confirmat el seu compliment, s'adoptin els acords que correspongui per part de l'òrgan de contractació.
Pel que fa la competència i executivitat de les resolucions dictades pel Tribunal Català de Contractes del Sector Públic, l'article 59 de la LCSP "Efectes de la resolució del recurs especial" estableix que:
1. Contra la resolució dictada en aquest procediment només es pot interposar un recurs contenciós administratiu de conformitat amb el que disposen l’article 10, lletres k i l de l’apartat 1, i l’article 11, lletra f del seu apartat 1, de la Llei 29/1998, de 13 de juliol, reguladora de la jurisdicció contenciosa administrativa.
2. Sense perjudici del que disposa l’apartat anterior, la resolució és directament executiva.
3. No és procedent la revisió d’ofici de la resolució ni de cap dels actes dictats pels òrgans competents per resoldre el recurs. Tampoc no estan subjectes a fiscalització pels òrgans de control intern de les administracions a què cadascun estigui adscrit.
Els òrgans competents per resoldre el recurs poden rectificar en qualsevol moment, d’ofici o a instància dels interessats, els errors materials, de fet o aritmètics existents en els seus actes, inclosa la resolució del recurs.
Per tot l'exposat,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Presentar l'informe que consta a la part expositiva, referent al contracte de "Manteniment funcional i preventiu de l'enllumenat públic", pel qual la Junta de Govern Local de 30 de gener de 2023 va adjudicar-lo a Riemar Projectes i Instal·lacions, SL, amb CIF núm. B17798521, per donar compliment a la resolució del Tribunal Català de Contractes del Sector Públic número 362/2022 (recurs N-2022-0189).
Segon. Advertir expressament que aquest contracte no està finançat amb càrrec als fons procedents del Mecanisme de Recuperació i Resiliència o del fons REACT-EU (Fons Next Generation EU).
Tercer. Fer constar que, en el transcurs del període per a la presentació de proposicions en el Perfil del Contractant, no es va presentar cap pregunta ni es va donar cap resposta sobre la interpretació i aplicació del Plec de clàusules administratives i del Plec de prescripcions tècniques.
Quart. Comunicar que els interessats en el procediment són les empreses que van participar en la licitació:
Lluís Sabata, SL: lluissabatasl@gmail.com
Indesol del Solsonès, SL: indesol@indesol.cat
Instal·lacions Malé, SL: instalmalesl@gmail.com
Riemar Projectes i Instal·lacions, SL: riemar1@gmail.com.


	Expedient 1953/2022. Contracte obert simplificat d’obra – Instal·lació fotovoltaica per autoconsum i autoconsum compartit a la sala polivalent

	Favorable
	Tipus de votació: unanimitat

	El 5 de desembre de 2022 se signa el contracte administratiu d'obres per “Instal·lació fotovoltaica per autoconsum i autoconsum compartit a la sala polivalent”, entre l'Ajuntament de Solsona i l'empresa adjudicatària Mantenimiento y Operación de Infraestructura, SL, per l'import de 150.834,26 € (sense IVA) i 182.509,45 (IVA inclòs).
El 24 de gener de 2023 (registre d'entrada 2023-E-RE-166) el licitador adjudicatari Mantenimiento y Operación de Infraestructura, SL, presenta escrit a l'Ajuntament exposant que, per motius de millora de rendiment de la coberta per metre quadrat, sol·licita:
Una modificació en l’amidament i la tipologia de les plaques solars del projecte, que donarà com a resultat la mateixa potència total projectada en la instal·lació, però amb un menor número de plaques solars. Sent la proposta de passar de 450 W per placa a 505 W per placa, el que suposarà reduir el número de plaques de 485 a 433, i que també suposarà una reducció en les dimensions de l’estructura a muntar. La Coberta plana (9 m x 39 m) allotjarà (12 files x 6 ) = 72 plaques les quals formaran part de la Instal·lació d’autoconsum individual amb excedents. La Coberta Coplanar (39 m x 32 m) allotjarà (24 files x 15 + 1) = 361 plaques de les quals 241 formaran part de la Instal·lació d’autoconsum col·lectiu amb excedents i 120 de la Instal·lació d’autoconsum individual amb excedents. L’import de les partides PGE3K1234F (26.025,30 €), PGE3K1FORM (6.205,60 €) i PGE5-8GAA (82.032,90 €) es mantindrà sense cap canvi, el que comportarà mantenir l’import total de licitació després d’aplicar baixa a 150.834,26 €, més 31.675,19 € (21% d'IVA), el que fa un total de 182.509,45 € (IVA inclòs).
El 3 de febrer de 2023 l'enginyer de l'Ajuntament de Solsona informa favorablement la proposta de l’adjudicatària atès que es manté la finalitat del projecte, no es modifica el PEM i es millora en la densitat de potencia fotovoltaica per metre quadrat de coberta, tot mantenint els 218kWp en panells solars de característiques equivalent.
En el mateix informe es fa esment de la substitució de les partides PGE3K1234F U, PGE3K1FORM U i PGE5-8GAA U del projecte redactat pel mateix enginyer "Projecte d'instal·lació fotovoltaica per autoconsum i autoconsum compartit a la Sala Polivalent", per partida única OC1 U que recull la següent descripció:
Subministrament i col·locació de 433 mòduls fotovoltaics monocristal·lins de, potència de pic 505 Wp, amb marc d'alumini anoditzat, protecció amb vidre trempat, caixa de connexió, precablejat amb connectors especials, amb una eficiència mínima del 20,37% col·locat sobre estructura de suport en coberta inclinada o llast de formigó en coberta plana, muntat i connectat.
Inclosos petits materials, cargoleria, eines, equips auxiliars, maquinaria d'elevació inclosa.
Inclosa part proporcional de cable de coure de terres, inclou també part proporcional de cable connexió de panells fotovoltaics en continua fins a inversors. Inclou també part proporcional de quadre de proteccions de CC.
També inclou el subministrament i instal·lació d’estructura coplanar a coberta inclinada 10º, que allotjarà 24 files x 15+1 = 361 plaques de les quals 241 formaran part de la instal·lació d’autoconsum col·lectiu amb excedents i 120 de la instal·lació d’autoconsum individual amb excedents, formada per perfils d'alumini fixats a panells sandvitx a mode de llarguers i sobre els quals amb grapes collades amb cargols inoxidables autotaladrants es fixarà el panell solar, cargoleria, sallat de juntes i unions amb la coberta, petit material, equips i eines i mitjans auxiliars, inclosa maquinaria d’elevació.
Incloent també el subministrament i instal·lació d'estructura autoportant autollastarda per a coberta plana, que allotjarà 12 files x6 = 72 plaques que formaran part de la instal·lació d’autoconsum amb excedents, formada per panells de formigó, amb ancoratges on es fixarà el panell solar, cargoleria, petit material, equips i eines i mitjans auxiliars, inclosa maquinaria d'elevació. L'estructura ha de complir amb Codi Tècnic de l'Edificació, i ser suficient per garantir la correcte fixació dels panells.
Deixant la partida totalment finalitzada, provada i en funcionament."
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta de la regidora delegada d'Obres, Urbanisme i Serveis municipals,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Acceptar la proposta de l'adjudicatari Mantenimiento y Operación de Infraestructura, SL, de substitució dels amidaments i la tipologia de les plaques solars, d'acord amb l'informe de l'enginyer de l'Ajuntament, ja que l'oferiment manté la mateixa potencia projectada per la instal·lació, es millora la densitat de potencia fotovoltaica per metre quadrat de coberta , sense alterar el preu d'adjudicació.
Segon. Notificar el present acord a l'adjudicatari.


CONVENIS
	Expedient 282/2023. Conveni de col·laboració amb el Consell Comarcal del Solsonès per al correcte manteniment de l'Arxiu Històric Comarcal

	Favorable
	Tipus de votació: unanimitat

	Es dona compte del conveni de col·laboració amb el Consell Comarcal del Solsonès per al correcte manteniment de l'Arxiu Històric Comarcal, i que es transcriu tot seguit:
«Conveni de col·laboració entre el Consell Comarcal del Solsonès i l'Ajuntament de Solsona per al correcte manteniment de l'Arxiu Històric Comarcal
Reunits
D’una banda, la Sra. Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12, Pl. del Consell Comarcal de la ciutat de Solsona.
I d’altra, la Sra. Judit Gisbert i Ester, alcaldessa i presidenta de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Ambdues parts es reconeixen mútuament, en la qualitat en què intervenen, la capacitat legal necessària per a l’atorgament d’aquest conveni i, a aquest efecte,
Exposen
I. Que l’Arxiu Històric Comarcal es troba ubicat a la planta superior de l’edifici del Consell Comarcal del Solsonès.
II. Que el Consell Comarcal del Solsonès es fa càrrec de les despeses de manteniment, neteja i subministrament (aigua, llum, calefacció, telèfon...) de l’Arxiu Històric Comarcal.
III. Que el director de l’Arxiu Històric Comarcal, és un funcionari de la Generalitat de Catalunya i que l’Arxiu Històric Comarcal disposa de personal contractat pel Consell Comarcal del Solsonès, que presta servei a l’esmentat arxiu.
IV. Que és d’interès per al Consell Comarcal del Solsonès i l’Ajuntament de Solsona, cooperar conjuntament per tal d’incentivar el servei que realitza l’Arxiu Històric Comarcal.
V. Que els habitants de la ciutat de Solsona i de la comarca fan nombroses consultes a l’Arxiu Històric Comarcal.
VI. Que l’Arxiu Històric Comarcal és una important font d’informació històrica, tant pel que fa de la ciutat de Solsona com de la comarca.
VII. Que des de l’any 2008 el Consell Comarcal del Solsonès i l’Ajuntament de Solsona, col·laboren conjuntament per al correcte manteniment de l’arxiu.
Per tot això, les parts
Acorden
Primer. El Consell Comarcal del Solsonès continuarà fent-se càrrec de les despeses assenyalades a la part expositiva.
Segon. L’Ajuntament de Solsona aportarà la quantitat de 15.000,00 €, necessaris per al correcte manteniment de l’Arxiu Històric Comarcal.
Tercer. Aquest conveni es fixa per a l’exercici 2022 i es prorrogarà, automàticament, d’any en any, i fins a un màxim de tres anys més, llevat que hi hagi denúncia d’alguna de les parts, amb un més d’antelació. En qualsevol moment abans de la finalització d’aquest termini, les parts podran acordar la seva pròrroga per mutu acord, per un període de quatre anys més.
I en prova de conformitat, una vegada llegit el conveni, es firma al lloc i data indicats a l’encapçalament, per duplicat i a un sol efecte.»
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 266/2023. Prova ciclista Stravada – presència dels Trabucaires de Solsona

	Favorable
	Tipus de votació: unanimitat

	Vista la sol·licitud presentada i subscrita per Marcel Xandri i Bonvehí, amb DNI núm. ***2009**, organitzador de la prova ciclista Stravada, en què demana la presència dels Trabucaires de Solsona per poder donar el tret de sortida de la prova el dia 4 de febrer, a les 9.00 hores, a la plaça del Camp;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que es comptarà amb la presència d'un trabucaire per donar el tret de sortida de la prova i s'hauran d'abonar les despeses que ascendeixen a 20,00 €. L'import s'haurà d'ingressar al compte bancari dels trabucaires de Solsona núm. ES66 0081 0214 8600 0138 0644.


	Expedient 267/2023. Banc de Sang i Teixits – utilització de la sala polivalent

	Favorable
	Tipus de votació: unanimitat

	Vista la sol·licitud presentada i subscrita per Marta Hernández Cilleros, amb DNI núm. ***3240**, representant del Banc de Sang i Teixits, en què, amb motiu de la campanya de donació de sang i plasma a Solsona durant l'any 2023, demana poder utilitzar la sala gran de la Sala Polivalent els dies 11 d’abril, 16 de juny, 18 d’agost, 20 d’octubre i 29 de desembre, de les 9.00 a les 22.00 hores;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita excepte els dies 16 de juny i 29 de desembre, ja que la sala està reservada per una altra entitat. Es proposa mantenir el dia 16 de juny i fer l’acapte a l’auditori de la Sala Polivalent i canviar el dia 29 de desembre pel dia 19 de desembre.


	Expedient 295/2023. Formintegral SL– utilització sala costat ràdio municipal

	Favorable
	Tipus de votació: unanimitat

	Vista la sol·licitud de  Formintegral SL, amb NIF núm. B25588476, en què demana poder utilitzar la sala del costat de la ràdio municipal del casal de Cultura i Joventut per dur a terme un curs de formació bàsica en prevenció de riscos els dies 10 i 22 de febrer, de les 8.00 a les 15.00 hores i el dia 8 de març, de les 8.00 a les 14.00 hores;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita previ pagament de la taxa per a la utilització de l'equipament esmentat que ascendeix a 582,00 € (194,00 €/dia). L'import s'haurà d'abonar al compte bancari de l'Ajuntament de Solsona núm. ES60 2100 0081 9902 0000 0425.


	Expedient 304/2023. Associació Cultural de Llobera – actuació Colla de Trabucaires de Solsona

	Favorable
	Tipus de votació: unanimitat

	Vista la sol·licitud presentada i subscrita per Aleix Colell i Angrill, representant de l’Associació Cultural de Llobera, amb NIF núm. G25531534, en què, amb motiu de la celebració de les caramelles de Llobera, demana l’actuació de dos trabucaires els dies 9 i 10 d’abril, amb el recorregut següent:
Diumenge 9 d’abril:
- de les 9.00 a les 9.45 hores a Sant Pere de Llobera,
- de les 10.00 a les 12.45 hores a Santa Maria de Vallferosa,
- de les 12.00 a les 14.00 hores a Pere Camps.
Dilluns 10 d'abril:
- de les 10.30 a les 12.00 hores a Santa Maria de Torredenegó,
- de les 12.00 a les 14.00 hores a l’ermita de Santa Maria del Solà de Lloberola.
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que s’hauran de fer càrrec d’assumir els costos de la pólvora i els pistons utilitzats en l’acte.


DESENVOLUPAMENT LOCAL
	Expedient 301/2023. 19a edició Fira del Trumfo i la Tòfona de Catalunya – utilització espais públics i material i serveis

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, en què, en motiu de la celebració de la 19a edició de la Fira del Trumfo i la Tòfona de Catalunya a Solsona, els dies 4 i 5 de març, demana:
Pel que fa a l'ocupació d'espais:
· plaça del Camp, espai de davant el portal del Castell i el primer tram del passeig de Sant Antoni M. Claret, per a la venda de trumfos i tòfones, fira de productes alimentaris i Festa del Vi
· plaça de Sant Pere, el dissabte 4 de març, de les 21.30 a les 23.00 hores, per l'exhibició de desgorjat manual de cava
· plaça Major, el dissabte 4 de març, de les 17.00 a les 20.00 hores, per a la fira del Petit Botiguer
· auditori de la Sala Polivalent, el dijous 2 de març, de les 16.00 a les 20.00 hores, pel taller de cuina de la tòfona
· sala cultural de l’Ajuntament, el dissabte 4 de març, tot el dia, per les jornades de promoció del producte local
· sala de plens de l’Ajuntament, el diumenge 5 de març, de les 11.30 a les 12.30 hores, per a l’acte de lliurament del Premi Bufet
· local de sota el monument de la plaça del Camp per a utilitzar-lo de magatzem de la Fira
· lavabos oberts de sota el monument de la plaça del Camp durant el cap de setmana de la fira
· Sala Polivalent, en cas de pluja
Pel que fa a materials i serveis:
· un congelador per ubicar sota el monument de la plaça del Camp
· 30 tanques
· dos bidons, graelles, quatre safates i quatre pinces
· un màstil al centre de la plaça del Camp per instal·lar-hi la il·luminació de la Festa del Vi
· taulers, cavallets i cadires per a 150 persones a la Sala Polivalent per al dinar de firaires del dissabte 4 de març
· 30 taules de plàstic a la plaça del Camp per a la Festa del Vi
· un escenari per a l'actuació musical a la plaça del Camp pels dos dies de la Fira
· una connexió al subministrament elèctric i un escenari de 2x3 m a la plaça de Sant Pere
· una connexió al subministrament elèctric a la plaça Major
· un escenari, 20 taules i 50 cadires a la plaça Major
· l'equip de so i un tècnic de so a la plaça Major el dissabte 4 de març, de les 16.00 a les 20.00 hores
· traslladar quatre taules inox. i 14 barres de l'estand de les botifarres, del magatzem de la Fira a la plaça del Camp
· traslladar bocois, bancs, tauletes i taules altes de fusta del magatzem de la Fira a la plaça del Camp
· suport en el muntatge de les llums el divendres 3 de març
· quatre illes de contenidors: matèria orgànica, vidre i envasos i que es buidin la nit de dissabte 4 de març a diumenge 5 de març
· activar la megafonia del nucli antic durant els dies de la Fira
· la cuineta que té l'Agència a la plaça del Camp durant els dos dies de la Fira
· deixar lliure d’aparcament tota la plaça del Camp durant l’horari de la Fira
· tallar la circulació del trànsit a la plaça del Camp deixant una via d’accés a la plaça pel passeig nou (Kinoko)
· posar l'adhesiu amb les dates de la Fira al panell informatiu de l'entrada de Solsona ubicat al polígon industrial Els Ametllers
· canviar la ubicació de les parades del mercat de la plaça del Camp el divendres 3 de març;
Vist l’informe 56/2023 emès per la Policia Local i a proposta dels regidors delegats de Desenvolupament local i de Governació i de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 275/2023. Fira de Sant Isidre 2023 – instal·lació parada

	Favorable
	Tipus de votació: unanimitat

	Vista la sol·licitud de permís per instal·lar una parada de venda de productes tèxtils durant la Fira de Sant Isidre 2023;
A proposta del regidor delegat de Desenvolupament Local,
La Junta de Govern local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda traspassar aquesta sol·licitud al Consell Comarcal del Solsonès, ens organitzador de la Fira.


	Expedient 306/2023. Fira de Sant Isidre 2023 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions durant la Fira de Sant Isidre 2023;
A proposta del regidor delegat de Desenvolupament Local,
La Junta de Govern local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda traspassar aquesta sol·licitud al Consell Comarcal del Solsonès, ens organitzador de la Fira.


EDUCACIÓ
	Expedient 297/2023. El Sis/Servei Intervenció Socioeducatiu – utilització sala de psicomotricitat de l’Escola El Vinyet

	Desfavorable
	Tipus de votació: unanimitat

	Vista la sol·licitud presentada i subscrita per El Sis/Servei Intervenció Socioeducatiu, amb NIF núm. P7500009A, en què demana poder fer ús de la sala de psicomotricitat de l’Escola El Vinyet, amb l’acord de l’equip directiu del Centre, atès que requereixen d’un espai per fer les activitats per a la prevenció i acompanyament d’infants, adolescents i famílies en situació de risc i/o vulnerabilitat social;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, per poder autoritzar l’ús de la sala de psicomotricitat de l’Escola El Vinyet, cal concretar els dies i l’horari en què es volen realitzar les activitats per a la prevenció i acompanyament d’infants, adolescents i famílies en situació de risc i/o vulnerabilitat social.


	Expedient 307/2023. CEIP El Vinyet – utilització material

	Favorable
	Tipus de votació: unanimitat

	Vista la sol·licitud presentada i subscrita per Anna Maria Serra i Ros, representant del CEIP El Vinyet, amb NIF núm. Q2500394H, en què demana poder disposar d’una urna el dimarts 14 de març per dur a terme les eleccions sindicals a l'Escola El Vinyet, de les 10.30 a les 18.30 hores; també demana que el dilluns dia 13 de març ja es pugui disposar de l’urna;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita.


	Expedient 312/2023. Nomenament representant Comissions de Garanties d'Admissió,        curs 2023-2024

	Favorable
	Tipus de votació: unanimitat

	Vist l'escrit presentat per la directora dels Serveis Territorials d'Educació a la Catalunya Central en què, en motiu de la constitució de les Comissions de Garanties d'Admissió per al curs 2023-2024, en l'àmbit dels Serveis Territorials a la Catalunya Central, sol·licita que, per tal de donar compliment al que disposa la Secció 3 del Decret 11/2021, de 16 de febrer, de la programació de l'oferta educativa i del procediment d'admissió en els centres del Servei d'Educació de Catalunya, relatiu a la composició i funcions de les comissions de garanties d'admissió, es designi un representant de l'Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda nomenar M. Isabel Roca i Guitart, regidora delegada d'Educació, com a representant de l'Ajuntament de Solsona a la Comissió de Garanties d'Admissió per al curs 2023-2024 i com a substituta, Judit Gisbert i Ester, alcaldessa presidenta de l'Ajuntament de Solsona.


GOVERNACIÓ
	Expedient 262/2023. Concessió gual – c/  d’Ensija

	Favorable
	Tipus de votació: unanimitat

	Vista la sol·licitud d’alta de la concessió de la llicència per col·locar un gual de entrada i sortida de vehicles al carrer d'Ensija;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe favorable 48/2023 emès per la Policia Local per a la concessió d'un gual de tres metres, a carrer Ensija, i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir el gual número 299, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2023 és de 61,70 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar a la sol·licitant que l'Ajuntament pintarà l'espai del gual.


	Expedient 287/2023. Pla d’autoprotecció. Penjada del ruc (18/02/2023) i despenjada del ruc (22/02/2023) – Carnaval de Solsona

	Favorable
	Tipus de votació: unanimitat

	A través de la plataforma electrònica Hermes ha tingut entrada el Pla d’autoprotecció. Penjada del ruc (18/02/2023) i Despenjada del ruc (22/02/2023) – Carnaval de Solsona.
Atès que tant el Pla com la revisió han estat redactats per un tècnic acreditat per la Generalitat de Catalunya;
Vist l’informe favorable que figura a l’expedient;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar el Pla d’autoprotecció. Penjada del ruc (18/02/2023) i despenjada del ruc (22/02/2023) – Carnaval de Solsona.


HISENDA
	Expedient 178/2019. Bonificació 50 % IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà, c/ de Salvador Espriu

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà situada al carrer de Salvador Espriu (llicència núm. Mj2019/4), llicència concedida per acord de la Junta de Govern Local el dia 29 d'abril de 2019;
Vist que s'ha aportat la documentació justificativa de final d'obra (registre d'entrada 2023-E-RE-297, de 7 de febrer);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50 % de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació en sòl urbà situada al carrer de Salvador Espriu, 27, (ref. cadastral 7398413CG7479N0002QT).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 265/2023. Deute per aigua 2021

	Desfavorable
	Tipus de votació: unanimitat

	Vista la sol·licitud d’un antic establiment que demana que se li deixi sense efecte el deute de l’aigua de 2021, que puja la quantitat de 486,49 €;
Vist que la baixa de l’aigua és a data 8 de febrer de 2022;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva petició atès que el sol·licitant és qui figura com a titular del deute.


	Expedient 298/2023. Aprovació dels padrons fiscals corresponents al 4t trimestre de 2022 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del quart trimestre de l’any 2022;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents:
1. Aprovar els padrons fiscals corresponents al quart trimestre de l’any 2022 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 21 de febrer de 2023 al 21 d’abril de 2023, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MERCAT
	Expedient 492/2022. Transmissió de parada del mercat de venda no sedentària de Solsona

	Favorable
	Tipus de votació: unanimitat

	Vist que, en data 3 de març del 2022, el titular d’una parada del mercat de venda no sedentària de Solsona va presentar a l’Ajuntament de Solsona una sol·licitud per tal de traspassar la parada al·legant que l’augment del preu de la benzina li fa econòmicament inviable mantenir l’activitat en aquest mercat d’una forma rentable;
Vist que d’acord amb l’article 15, apartat 7, de la Llei 18/2017 d’1 d’agost de comerç, serveis i fires les autoritzacions dels mercats de marxants són transmissibles quan es produeix una situació sobrevinguda a la voluntat del marxant;
Vist que, en data 14 de març del 2022, la Junta de Govern Local va desestimar la proposta al considerar que el motiu al·legat no es pot considerar com a causa sobrevinguda a la voluntat del marxant d'acord amb l'article 15, apartat 7, de la Llei 18/2017 d’1 d’agost de comerç, serveis i fires;
Vist que, en data 6 d’abril del 2022, X va presentar recurs de disconformitat amb l’esmentat acord de la Junta de Govern Local al·legant que “el preu del carburant l'any 2017 era d'una mitjana 1,32 €/l i ara és de 1,82 €/l” cosa que, argumenta el marxant, fa inviable l’activitat econòmica.
Vist que. en data 2 de maig de 2022, la Junta de Govern Local va tornar a desestimar la proposta de transmissió presentada X en considerar que l’argument justificat era el mateix i, per tant, no hi havia motiu per reconsiderar la decisió;
Vist que, en data 20 de juliol del 2022, X torna a presentar recurs aquesta vegada al·legant que “mi cónyuge ha tenido que dejar de trabajar debido a que una enfermedad mental grave de mi abuela imposibilita que mi madre se encargue de nuestras tres hijas menores de 6, 4, y 1 año mientras nosotros acudimos al trabajo, tal y como hacía hasta ahora”;
Vist que, en data 27 de setembre del 2022, X fa arribar un informe mèdic al tècnic responsable del mercat de venda no sedentària;
Atès que cap de les persones que van quedar fora de les licitacions anteriors va notificar interès per exercir el seu dret prioritari de compra de la parada;
Vist que en data 24 de novembre del 2022 es va publicar la oferta de transmissió de la parada al Butlletí Oficial de la Província de Lleida per un valor de 1.500,00 €;
Vist que, en data 25 de novembre i 2 de desembre de 2022, X, amb DNI núm. ***0837**, va presentar sol·licitud de compra de la parada, sent l’única sol·licitud presentada, amb tota la documentació presentada correctament;

Vist que, en data 3 de febrer del 2023, X ha entrat una instància genèrica dient que la transmissió de la parada s’havia fet correctament d’acord amb els requisits publicats a la oferta pública;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la transmissió de l’autorització per a la venda no sedentària corresponent a la parada número X del mercat de venda no sedentària de Solsona propietat de X, amb DNI núm. ***4634**, a X, amb DNI núm. ***0837**, d’acord amb les característiques següents:
Situació: zona passeig de Sant Antoni Maria Claret - plaça del Camp
Dimensions: 8 metres lineals
Horari de venda: tots els divendres de 8.30 a 13.30 hores
Finalització de la llicència: 2032
Activitat: venda de roba interior.


	Expedient 2234/2022. Transmissió parada del mercat de venda no sedentària de Solsona

	Favorable
	Tipus de votació: unanimitat

	Atès que, en data 5 d’octubre del 2022, X, amb DNI núm. ***6449**, i titular de la parada número X del mercat de venda no sedentària de Solsona, va presentar a l’Ajuntament de Solsona una sol·licitud per tal de traspassar la parada del mercat de venda no sedentària de Solsona al·legant que s’ha jubilat i que cessarà voluntàriament l'activitat professional de venda no sedentària en tots els mercats dels quals disposava autorització;
Atès que d’acord amb l’article 15, apartat 7, de la Llei 18/2017 d’1 d’agost de comerç, serveis i fires les autoritzacions dels mercats de marxants són transmissibles quan es produeix un cessament voluntari de l'activitat professional de venda o prestació de serveis de manera no sedentària en tots els mercats, inclosa la jubilació;
Atès que el sol·licitant ha justificat correctament el cessament voluntari de l’activitat en tots els mercats mitjançant el model 36 de l’Agència Tributària on hi consta la seva baixa del cens d’empresaris per cessament de l’activitat empresarial;
Atès que en data 2 de gener del 2023 es va publicar la oferta de transmissió de la parada al Butlletí Oficial de la Província de Lleida per un valor de 20.000,00 €;
Atès que, en data 12 de gener de 2023, X, amb DNI núm. ***8533**, va presentar sol·licitud de compra de la parada, sent l’única sol·licitud presentada, amb tota la documentació presentada correctament;
Atès que, en data 31 de gener del 2023, X ha entrat una instància genèrica dient que la transmissió de la parada s’havia fet correctament d’acord amb el requisits publicats a la oferta pública;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la transmissió de l’autorització per a la venda no sedentària corresponent a la parada número 48 del mercat de venda no sedentària de Solsona propietat de 
X, amb DNI ***6449**, a X, amb DNI núm. ***8533**, d’acord amb les característiques següents:
Situació: zona passeig de Sant Antoni Maria Claret - plaça del Camp
Dimensions: 12 metres lineals
Horari de venda: tots els divendres de 8.30 a 13.30 hores
Finalització de la llicència: 2032
Activitat: venda de fruita i verdura.


SUBVENCIONS
	Expedient 313/2023. Subvenció Patronat Intercomarcal de Turisme de la Diputació de Lleida – “Solsona: on els gegants ballen entre natura i patrimoni”

	Favorable
	Tipus de votació: unanimitat

	Al BOP núm. 12, de 18 de gener de 2023, es va publicar la convocatòria i les bases específiques per a la concessió de subvencions als ajuntaments de la demarcació de Lleida per a la implementació d’accions de promoció turística de gestió municipal.
Atès que l’Ajuntament de Solsona té prevista l’actuació “Solsona: on els gegants ballen entre natura i patrimoni”;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria esmentada i sol·licitar un ajut al Patronat Intercomarcal de Turisme de la Diputació de Lleida per a l’actuació “Solsona: on els gegants ballen entre natura i patrimoni”.


	Expedient 314/2023. Subvenció Patronat Intercomarcal de Turisme de la Diputació de Lleida – redacció d’un Pla de Màrqueting, Promoció i Comunicació

	Favorable
	Tipus de votació: unanimitat

	Al BOP núm. 11, de 17 de gener de 2023, es va publicar la convocatòria i les bases específiques per a la concessió de subvencions als ajuntaments de la demarcació de Lleida per a la redacció de projectes de promoció turística de gestió municipal.
Atès que l’Ajuntament de Solsona té prevista la redacció d’un Pla de Màrqueting, Promoció i Comunicació;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria esmentada i sol·licitar un ajut al Patronat Intercomarcal de Turisme de la Diputació de Lleida per a la redacció d'un Pla de Màrqueting, Promoció i Comunicació.


URBANISME
	Expedient 1982/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019:
Llicència núm. AS-2023/34
DNI sol·licitant: ***8099**
Obres a realitzar: canvi de les claraboies de la coberta d'un edifici
Registre d’entrada: 2022-E-RC-2587, de 7 d'octubre
Pagament de la llicència: 7 d'octubre de 2022.


	Expedient 2024/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019:
Llicència núm. AS-2023/35
NIF sol·licitant: B25301193
Obres a realitzar: reparació de les goteres de la teulada d'un edifici
Registre d’entrada: 2022-E-RE-1315, de 17 d'octubre
Pagament de la llicència: 17 d'octubre de 2022.


	Expedient 299/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019:
Llicència núm. AS-2023/36
DNI sol·licitant: ***4707**
Obres a realitzar: reforma de la cambra de bany d'un habitatge
Adreça: carrer de Gaspar de Portolà, 4, 2n 6a
Registre d’entrada: 2023-E-RC-381, de 10 de febrer
Pagament de la llicència: 10 de febrer de 2023.


	Expedient 310/2023. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019:

Llicència núm. AS-2023/37
NIF sol·licitant: ***4987**
Obres a realitzar: reforma de la cambra de bany i de la cuina d'un habitatge
Registre d’entrada: 2023-E-RE-322, de 13 de febrer
Pagament de la llicència: 13 de febrer de 2023.


	Expedient 2229/2022. Llicència de primera ocupació – c/ de Mercè Rodoreda, 15-A 

	Favorable
	Tipus de votació: unanimitat

	Vista la sol·licitud de llicència de primera ocupació per a l'habitatge de nova creació situat al carrer de Mercè Rodoreda, que disposa de llicència d’obres per acord de la Junta de Govern Local del dia 19 de juliol de 2021 per a la construcció de dos habitatges aparellats, (llicència núm. Mj2021/8);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la llicència sol·licitada.


VARIS
	Expedient 296/2023. Síndic de Greuges de Catalunya – informació sobre les regulacions normatives relacionades amb la presència d’amiant en edificis públics

	Favorable
	Tipus de votació: unanimitat

	L’alcaldessa dona compte de l’escrit tramès pel Síndic de Greuges de Catalunya en què informa de les diverses regulacions normatives relacionades amb la presència d’amiant en edificis públics i presenta un seguit de recomanacions.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

